Daar word gesê as jy wil verbeter moet jy jou met die beste vergelyk. Die besluit om aan die Kaapse been van die ATKV Tienertoneel kompetisie te gaan deelneem was dus 'n goeie een. Alhoewel ons nie die finaal gehaal het nie het ons kompeteer teen 2 van die stukke wat deur is na die top 10 finaal by Aardklop in Oktober. Die kompetisie het plaasgevind by H/s Durbanville en daar is vanaf vroeg die oggend voorberei om die stel en die spelers gereed te kry. Ons het baie goeie terugvoer vanuit die gehoor gekry na ons optrede, al het dit dalk nie die beoordelaars so beïndruk nie. Ons het wel met 4 Brons sertifikate weggestap by 'n landswye kompetisie waarin 180 toneelstukke deelgeneem het en die toneelstukke vanuit 'n nasionale perspektief beoordeel word. Dit was 'n lang pad, maar die week in die Kaap het ons baie geleer, vriendskapsbande is vir ewig gesmee en die pragtige Kaap is verken. Framesby is dalk nie 'n 'drama-skool' nie, maar ons het baie talent en potensiaal en ons sal aanhou strewe om die beste te wees wat ons kan.
Wilanie van Zyl het die vakansie in die Strand aan die Boland Keyhealth Reeks deelgeneem wat tans die sterkste tennis reeks in SA is. Sy het die Vroue Ope gewen.
Janré Viljoen het die onder 18 seuns afdeling van die Oos-Kaap Mini 7 gewen. 'n Mooi prestasie vir Framesby. Knap gedaan julle drie!!
41 Atlete van Hoërskool Framesby het aan die Top Tien-byeenkoms in Mosselbaai deelgeneem. Hoewel ons op 'n grasbaan deelgeneem het, was die kompetisie uit die boonste raak. Altesaam 29 skole van regoor die land, selfs van Gauteng, het aan die kompetisie deelgeneem. Van ons atlete moes kragte meet met 'n SA Kampioen in sy betrokke item.
Framesby het tog sy stempel op die kompetisie afgedruk. Vicky Oelofse het 'n nuwe rekord van 5:09,1 in die 1500m (do/15) opgestel terwyl Abigail Appelgryn 'n nuwe rekord van 1,56m in die hoogspring (do/15) opgestel het. Framesby het altesaam 7 medaljes verower:
Kennis van die hokkiereëls en kundigheid oor die toepassing van die reels, maak ons Framesby hokkie sterker.
Jason van der Watt- verdien ook vermelding- hy behaal 'n eerste plek in die 400m, en 2 tweede plekke in die 800m, en 1500m- so/16
Mischka het die silwer medalje verower met Woensdag se SA Fietsry Tydwedren en is slegs met 26 sekondes geklop deur 'n meisie van Vrystaat.